**Приети сигнали по „Зеления телефон” и електронна поща в РИОСВ - Враца за**

**МАЙ 2017 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 05.05.2017г. | Сигнал на „зелен телефон“ в РИОСВ - Враца | Сигнал постъпил на „зелен телефон“ в РИОСВ- Враца за изтичане на кръв от частен жилищен имот в с. Косталево, общ. Враца | Кметство с. Косталево, общ. Враца. | Получен сигнал за изтичане на кръв от частен жилищен имот на ул. „Иглика“ №1, с. Косталево, общ. Враца. Сигналът е препратен по компетентност за извършване на проверка от кметство с. Косталево. |
| 2. | 16.05.2017г. | Сигнал постъпил на едно гише в РИОСВ - Враца | Сигнал постъпил на едно гише в РИОСВ- Враца, относно незаконна автоморга в централна градска част, гр. Враца | РИОСВ-Враца  Община Враца | Извършена е проверка съвместно с представител на Общинска администрация-Враца. Извършен е оглед на района при който е констатирано, че в заградено дворно място в непосредствена близост до жилищна сграда на ул. Баба Йота“ №4 се съхраняват приблизително около 20 бр. излезли от употреба моторни превозни средства /ИУМПС/, както и части от такива. Дворът е ограден и заключен, поради което в момента на проверката собственика на имота, както и собствеността на наличните ИУМПС не са установени.  Дадено е предписание на Общинска администрация Враца да се установи собствеността на имота и наличните ИУМПС, след което ще бъдат предприети последващи действия. |
| 3. | 17.052017г. | Сигнал на „зелен телефон“ на РИОСВ - Враца | Сигнал постъпил на зелен телефон в РИОСВ-Враца за забелязано нефтено петно по река Дунав в района на гр. Козлодуй. | РИОСВ-Враца  БДДР-Плевен | Сигнал подаден от Гранична полиция за забелязано нефтено петно в района на град Козлодуй с вероятен източник изпуснати трюмни води.  Съвместно с представители на БДДР-Плевен е извършен е оглед по река Дунав, в периметъра между 688 км. и 685 км. Установено е наличие на нефтено петно с ширина около 300 м. и дължина 3 км, на около 150 – 200 м. от българския бряг. При км. 688, е разпокъсано, а в средата, при км 686 е със средна плътност.  От Регионалната лаборатория към Изпълнителна агенция по околна среда във Враца са взети водни проби от началото, средата и края на петното. Експресно измерените стойности по показателите pH, разтворен кислород и електропроводимост са характерни за реката през този сезон. Информирани са Изпълнителна агенция „Проучване и поддържане на река Дунав” , Изпълнителна агенция „Морска администрация“, АЕЦ „Козлодуй“ ЕАД и други компетентни институции. |
| 4. | 21.05.2017г. | Сигнал на „дежурен телефон“ в РИОСВ – Враца от тел. 112 | Сигнал постъпил на „дежурен“ телефон в РИОСВ- Враца за замърсяване на водоизточници захранващи чешми в центъра на с.Чирен, общ. Враца | РИОСВ-Враца  БДДР-Плевен  РЗИ-Враца  ОДБХ-Враца | Извършена е съвместна проверка от експерти на РИОСВ-Враца, БДДР-Плевен, ОДБХ-Враца и РЗИ-Враца.  По време на огледа е установено, че водата от три подземни водоизточници в центъра на селото, които не са предназначени за питейно-битови нужди са видимо мътни и с миризма на фекалии. Като вероятен източник на замърсяването и предвид карстовия характер на района е проверена свинеферма, собственост на фирма „КОВА-М“ ЕООД, гр. София, намираща се в землището на Чирен. Констатирано е, че течната и твърда торова фракция от свинефермата се събират в безотточна бетонова яма, която има свободен обем. На около 50 м. от нея в съседно дере, водещо към въртоп е констатирано изхвърляне на торов отпад, който предвид карстовия характер на района се просмуква в него. С това деяние е допуснато непряко отвеждане на замърсители в подземните води. От Регионална лаборатория-Враца към Изпълнителна агенция по околна среда са взети водни проби от чешмата в центъра на селото и от реката, преминаваща през селото. Лабораторните анализа на водните проби показват наличие на органично замърсяване. Отчетени са завишени стойности на изследваните показатели „електропроводимост“, „неразтворени вещества“, „ХПК“, „БПК5“, както и много ниски стойности на разтворен кислород. На фирмата е издадено предписание за предоставяне на информация за начина на извозване и третиране на торовата фракция.  За констатираното нарушение от страна на РИОСВ-Враца ще бъдат предприети последващи действия и на фирмата причинила замърсяването „КОВА-М“ ЕООД ще бъде наложена административно-наказателна мярка. |
| 5. | 31.05.2017г. | Сигнал получен на „зелен телефон“ в РИОСВ-Враца | Сигнал получен на „зелен телефон“ в РИОСВ-Враца за незаконен добив на инертен материал до р. Ботуня в землището на гр. Криводол. | Община Криводол | Извършена е незабавна проверка съвместно с представители на БДДР-Плевен и РУ Полиция-Враца, в присъствието на Зам. Кмет на Община Криводол.  Констатирано е, че в частен имот в местност „Тепето“, землище гр. Криводол има следи от добив на инертен материал, както и наличие на техника (товарен автомобил „Камаз“). Не е констатирано изземване на наносни отложения от коритото на река Ботуня.  Съгласно чл. 95, ал. 1 и ал. 2 от Закона за подземните богатства (ДВ, бр. 23/1999г.) добиви на подземни богатства без надлежно предоставена концесия се установяват с актове на длъжностни лица на Министерството на енергетиката, а също така могат да бъдат установявани и с актове на оправомощени от кмета длъжностни лица от общинската администрация, на чиято територия се извършва нарушението.  Заместник кмета на Община Криводол е запознат с компетенциите относно прилагането на Закона. |